 Ekiti budget: N1.4bn ni ìjọba ìpínlẹ Ekiti yòó ná lórí Amotekun lọdún 2021 Kọmiṣọnna eto iṣuna fun ipinlẹ naa, Ọgbẹni Femi Ajayi lo fọrọ yii lede nigba to n ṣe atupalẹ eto iṣuna N109.666bn fun ipinlẹ Ekiti lọdun 2021. Kọmiṣọnna ṣalaye pe owo ti ijọba ya sọtọ lati na lori Amotekun ṣe pataki nitori bi eto abo ti mẹhẹ kaakiri orilẹede Naijiria bayii. O ni iṣẹlẹ ijinigbe, aawọ laarin awọn agbẹ atawọn darandaran n pọ si lojoojumọ ni Naijiria. Kọmiṣọnna eto iṣuna ṣalaye pe ojuṣe ijọba ni lati daabo bo awọn eeyan ipinlẹ Ekiti ati dukia wọn, ohun lo jẹ ki Gomina Kayode Fayemi da ẹṣọ eleto abo Amotekun silẹ. Ọgbẹni Ajayi sọ pe N550m ni ijọba ya sọtọ fun rira ẹrọ kamẹra drone ti wọn fi maa ṣe iwadii awọn ọdaran lati mọ ibi ti wọn wa. Itaniji: Oluwo sọ ìtàn bí Orunmila ṣe jìyà nílùú Iwo àti ayọ tó gbẹyìn rẹ torí sùúrù Kọmiṣọnna eto iṣuna tun ṣalaye pe N2.4bn ni ijọba ya sọtọ lati bẹrẹ fasiti ẹkọ imọ ẹrọ Bamidele Olumilua nipinlẹ naa. Bakan naa ni Ọgbẹni Ajayi sọ pe biliọnu mẹjọ ni ipinlẹ Ekiti yoo na lori eto ẹkọ, eto ilera ati awọn eto ṣiṣe iranwọ fawọn eeyan ipinlẹ ọhun. BBC findings on lekki shooting: Ẹ wa wo àwọn tó ṣì ń wá ẹbí wọn nínú ìṣẹlẹ End SARS 2020 Kọmiṣọnna ni eto iṣuna ọdun 2021 da lori imupada sipo ọrọ aje ipinlẹ Ekiti lẹyin ti arun covid-19 ti ṣakoba fun ọrọ fun ọrọ aje Naijiria. Ọgbẹni Ajayi ni ijọba ṣetan lati rii pe gbogbo iṣẹ to ya owo sọtọ fun lati ṣe lo di ṣiṣe lọdun 2021. : Biliọnu kan ati irinwo miliọnu N1.4bn ni ipinlẹ Ekiti yoo na lori ẹṣọ eleto abo Amotekun lọdun 2021. 